LidanRubinov/Halacha-QA huggingface dataset:
שאלה: חתונה בארץ: וסליחה על העברית הלא טובה קוראים לי דורון והתחתנתי בצורה חוקית בארה"ב לפני 8 חודשים (עשינו את זה ב NY Marriage Bureau) אני מגיעים לישראל בקיץ ורוצים להתחתן עם רב (יש לנו רב במשפחה שיכול לעשות לנו חופה) אני לא אזרח בישראל אבל אישתי כן (והיא גם קיבלה אזרחות אמריקנית). אנחנו לא גרים בישראל אבל רצינו חתונה דתית כשאנחנו שם בקיץ. האם מותר לנו להתחתן בישראל בעזרת רב דתי (אורדודוקסי) בלי הרבנות עם כבר יש לנו נישואים חוקיים מארה"ב? אמרו לנו שאם אנחנו נגיע לישראל לגור יכירו אותנו כנישואים על ידי האישור שלנו מNY גם ככה.
תשובה: לכם! העברית שלך מצויינת! כשמתחתנים - הכי טוב לעשות את זה בצורה הכי מוצלחת, ולא להתפשר! תהליך הנישואים ברבנות אינו מסובך בכלל, ואם תרצה אשמח בעצמי לעזור. נישואין על ידי רב ללא הרשמה ברבנות עלולים להיות עבירה על החוק, וגם עלולים לגרום צער וקושי לילדים כשהם ירצו להתחתן ויבקשו מהם את תעודת הנישואין של ההורים. אני מצרף כאן קישור לתשובה המסבירה את נוהל ההרשמה לנישואין ברבנות: כמו כן קישור לארגון "צוהר", שבו רבנים שישמחו לחתן אתכם ביחס חם וידידותי. בהצלחה!
שאלה: פיצוחים: האם צריך לבדוק את הפיצוחים השונים לפני האכילה???ואיך??
תשובה: מאוד תלוי בסוג וטיב הפיצוחים, לכן לא ניתן לומר כלל בזה, אלא צריך להתבונן היטב בעשרות הגרעינים וכד  שאוכלים כדי לקבוע האם צריך לבדוק אחד אחד או לא.
שאלה: כשרות לתרופה: אני שואל על תרופה שנקראת אפדרין, מיוברת במקור מגרמניה. מופקת מצמח שנקרא אפדרה, התרופה נלקחת על מנת להוריד באחוזי השומן בגוף- לשם דיאטה יעילה ומהירה יותר. אין כשרות על המוצר אך גם אין משהו ששולל את כשרותו. אפשר למצוא היתר לעניין? ב ניב.
תשובה: אם בולעים את התרופה ואין בה שום חומרי טעם - היא בכלל לא זקוקה לכשרות.
שאלה: שבועות שווא: פעם, בעוונותי הרבים-נשבעתי הרבה פעמים לשווא. אפילו על דברים קטנים ומתוך הרגל. למדתי שאיסור שבועת שווא הוא גדול מאוד. איך אני חוזר בתשובה שלמה מהשבועות שנשבעתי?
תשובה: יש לעשות התרת נדרים ולפרט כל מה שאתה זוכר, ולהתיר בכלליות גם מה שאינך זוכר. להבא לשמור מאד על מה שיוצא מהפה ולהקפיד על לימוד הלכות שמירת הלשון.
שאלה: שינוי השם הפרטי: מה מעלת שינוי השם הפרטי בחזרה בתשובה? לדוגמא צחי ישתנה ליצחק,אבי לאברהם וקובי ליעקב. האם יש בחינה בכך וכדאי לעשות כך בצת צרה?
תשובה: לך, הדוגמאות שהבאת אינם שינוי השם אלא הפסקת שימוש בכינוי. לגבי שינוי השם - אני באופן כללי מסתייג מכך. לגבי בעל תשובה הענין מופיע בהלכה אבל הכוונה היא למי שעבר על חטאים מאד גדולים וזה בה אחרי כל העונש והפיצוי והמחילה מהנפגעים וביחד עם החלפת כל זהותו משפחתו ומקום מגוריו - בקיצור לא מתאים למה שאתה מתכוון. ברוך ה  אני מקווה שאינך פעיל בעולם התחתון שלא עברתה עבירות חמורות ביותר ולא ישבת שנים רבות בכלא וכד. ובהצלחה דוד לוי הערה - צריך גם מאד להזהר כי לעיתים קרובות שינוי השם פוגע בהורים ובכיבוד הורים וגם אם הם מסכימים - לא נכון לעשות זאת
שאלה: ארון הברית: לך כבוד הרב מה עלה בגורלו של ארון הברית? נעלם, נחרב, הושחט? ו
תשובה: דעות שונות קיימות. יש שאומרים שנגנז ויש שנלקח שלל. אני מאמין שנגנז, וימצא אי"ה במהרה בימינו. אין לכך על מה להסתמך.
שאלה: בחירת שם לילדה קסם: אני בהריון מתקדם וברצוני לשאול האם השם קסם הוא שם טוב לילדה
תשובה: לענ"ד ראוי לקרוא בשם אחר, עם משמעות טובה יותר. קוסם קסם הוא איסור תורה, על אף הקונוטציה החיובית בימינו למילה זו. בשעה טובה
שאלה: בחירת שם לילדה: האם השם קסם לבת הוא טוב
תשובה: לא נראה לי.  קסם  כיום הוא אמנם מבטא סוג של מחמאה ונחמדות אולם במקור התנכ"י הוא מופיע כתופעה שלילית ( קוסמים ומכשפים ), שזה היה ביטוי לתרבות מיסטית חשוכה חגי
שאלה: בחירת שם לילדה: האם השם קסם טוב לבת
תשובה: אינני מבין די בשמות - אני יכול לסייע בהפניה למקורות השונים. אני מביא לכם כאן לקט מקורות מתוך המקרא וגם פרוש אחד למושג  קסם : קסם - ניחוש כמו  קוסם קסמים  (דברים י"ח): מצודת דוד למשלי פרק טז דברים פרק יח פסוק י לא ימצא בך מעביר בנו ובתו באש קסם קסמים מעונן ומנחש ומכשף: דברים פרק יח פסוק יד כי הגוים האלה אשר אתה יורש אותם אל מעננים ואל קסמים ישמעו ואתה לא כן נתן לך ידוד אלהיך: מלכים ב פרק יז פסוק יז ויעבירו את בניהם ואת בנותיהם באש ויקסמו קסמים וינחשו ויתמכרו לעשות הרע בעיני ידוד להכעיסו: במדבר פרק כג פסוק כג כי לא נחש ביעקב ולא קסם בישראל כעת יאמר ליעקב ולישראל מה פעל אל: דברים פרק יח פסוק י לא ימצא בך מעביר בנו ובתו באש קסם קסמים מעונן ומנחש ומכשף: שמואל א פרק טו פסוק כג כי חטאת קסם מרי ואון ותרפים הפצר יען מאסת את דבר ידוד וימאסך ממלך: ס יחזקאל פרק כא פסוק כו כי עמד מלך בבל אל אם הדרך בראש שני הדרכים לקסם קסם קלקל בחצים שאל בתרפים ראה בכבד: משלי פרק טז פסוק י קסם על שפתי מלך במשפט לא ימעל פיו: אתם יכולים לראות שהמושג הזה קשור לפעולות של הגוים ואליליהם.
שאלה: ברכת המזון: לכב הרב שמעתי פעם על כך שבזמן ברכת המזון, צריך שיהיה על השולחן לחם ומלח. רציתי לדעת האם אכן יש מקור לכך והאם זה הלכה, מנהג או החמרה, מה צריך מעיקר הדין? ושבת
תשובה: עיין דברים מפורטים של הרב אליעזר מלמד
שאלה: ספל שתייה חמה: לכב הרב אני משתמש בעבודה בספל חרסינה אישי לצורך שתיית משקאות חמים (תה, נס קפה). לאחרונה קרה מקרה ובטעות הספל נכנס למכונת מדיח הכלים שנמצאת אצלנו בעבודה.אני סבור שבמכונה היו כלים נוספים אשר כשרותם מותלת בספק. מהו דינו של הספל? האם אני יכול להמשיך לשתות ממנו? מראש!
תשובה: בדיעבד, ניתן להשתמש בספל.
שאלה: המלצות שלכם: בהמלצות שלכם כתוב המסעדה הפתיליה בירושלים על האתר שלהם כתוב שההשגחה שלהם הוא רבנות ירושלים והעוף אויירבאך מהדרין איך זה מסתדר?
תשובה: מסעדת הפתיליה הינה בהכשר רבנות ירושלים ובד"ץ יורה דעה. איננו בודקים ע"פ האינטרנט אלא ע"פ ההשגחה במקום. מוצרי הבשר הינם בהכשר הרב מחפוד
שאלה: הכשרת תבנית: אפינו בטעות פיצה חלבית על נייר אפייה בתבנית בשרית נקייה שאינה בת יומה. האם ניתן להכשיר את התבנית בשימוש בתוכנית פירוליטית בתנור? דרור
תשובה: ניתן להכשיר בחום מקסימלי שאיתו משתמשים לאפיה, אולם אין צריך להשתמש בחום גבוה מכך. גם זאת על דרך החומרה, כוון שאם לא היה מגע בין הפיצה לתבנית. מעיקר הדין היא לא נאסרה.
שאלה: כספי מעשר: מה ניתן לעשותבכספי מעשר? האם ניתן לקנות דברים לבית הכנסת כמו סידורים או לוח מודים וכד ב מראש
תשובה: וברכת ד  לכתחילה יש לתת כספים אלו לעניים, אמנם אם אין עניים וכדו  אפשר לעשות בהם צרכי רבים, כפי שתיארת בשאלתך. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: שמירת נגיעה עם חניכים: אני מדריכה בבני עקיבא אני שומרת נגיעה וממש מציקה לי השאלה אם אני צריכה לשמור נגיעה מהחניכים שלי הם עוד לא עברו בר מצווה, והרבה פעמים לדוגמא אחרי הופעה שהם עושים הם באים אלי ורוצים לתת לי כיף או משהו כזה ואני לא יודעת מה לעשות?
תשובה: חובה הלכתית לשמור נגיעה, ועלייך להסביר זאת לחניכים ולעמוד על כך. הדבר חשוב הן חינוכית כלפיהם, הן הלכתית כלפייך. בהצלחה
שאלה: ערבוב כלים: בטעות הכנתי מרק בסיר בשרי (לא בן יומו) עם מכסה חלבי (לא בן יומו). כל ההכנה כולל חיתוך הבצל הייתה בכלים חלביים (לא בן יומו). וגם המרק עורבב עם כף חלבית (לא ברור אם בת יומה - יש לנו הרבה מסוגה) במהלך הבישול. הטעות התגלתה באיחור לאחר שחלק כבר נאכל. השאלות: 1) מה דין הסיר, המכסה והמצקת? 2) מה דין המרק, האם ניתן לחממו ולאכול את הנותר, ואם כן האם בכלים חד פעמיים? 3) מה דין הכפות מהסוג שערבב את המרק, (הכף כבר נטמעה בין שאר הכפות ולא ברור מי היא). 4) מה דין הקערות (חרסינה), בהן נאכל המרק? גם מסוגן יש כמה שלא ברור מי הן. שבת
תשובה: קשה לענות על שאלה זו בצורה פשוטה כיוון שחסרות שלוש פיסות אינפורמציה: (1) האם המרק עצמו היה מרק בשרי? (2) אף שכתבת שהבצל נחתך בכלים חלביים, מכל מקום מניסיוני פעמים רבות יש לאנשים סכין חיתוך חלבית שאינם משתמשים בה אלא לחיתוך דברים קרים, ועל כן למעשה ין לה דין כלי חלבי אלא דין סכין פרווה, וגם כאן יש לחשוב אם אכן מדובר בסכין חלבית (שבלעה חלב או גבינה חמה) או לא. (3) באילו כלים אכלו את המרק לאחר מכן? על פי כל האפשרויות השונות ההלכה תהיה כדלהלן: (א) אם נניח שהבצל לא נחתך בסכין חלבית (כפי שהסברתי לעיל), ההלכה תהיה שברגע שהבצל התבשל בכלי בשרי הוא נהפך לבשרי, ואז המכסה שמעליו והכלי שאיתו המרק עורבב צריכים הכשרה. אם בעודו חם נשפך המרק לכלים חלביים אף הם יצטרכו הכשרה (במידת האפשר). את שאר המרק אפשר לאכול. (ב) אם נניח שהבצל נחתך בסכין חלבית, המרק בעצם נטרף (שהרי בלע גם מהסכין החלבית ולאחר מכן גם מהכלי הבשרי) וצריך לזרוק אותו, והכלים גם כן צריכים הכשרה. (התשובה ניתנה מהרב יוני רוזנצווייג) רבני ורבניות בית הלל עונים לשו"ת גם בפייסבוק -
שאלה: נידה: נים. אישתי לוקחת גלולות נגד הריון,אבל זה גורם לה להיות נידה כמאט תמיד לדוגמא עכשיו היא נידה וזה כבר משבוע לפני פסח, מאוד קשה לי ורציתי לדעת אם קונדום או אמצעי מניעה אחר שאפשר להשתמש בו? אני מפחד מזרע לבטלה ממש מרוב שקשה לי!
תשובה: וברכת ד  יש לגשת לרופא שישנה את הכדורים, אם יש דימומים מפסח עד היום כ 30 יום זה זמן ארוך מדי, וכנראה שהכדורים שקיבלה אינם מתאימים לה, ועליה לקחת כדורים אחרים. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: הוצאת שם רע ולשון הרע בבית משפט: אני נמצא בהליך משפטי כלשהו, הליכים משפטיים אומנם חסינים מלשון הרע אבל אני שואל במובן המוסרי מאחר והמסור ודרך קודמת לחוקים. לגבי הוצאת שם רע ולשון הרע בבית משפט בהליכים משפטיים. כמובן שאסור לשקר. אך כאשר רוצים להכפיש את בצד השני לתועלת צריך להגיד דברים קשים שעולים בכדי הוצאת שם רע וקביעת עובדה. למשל כאשר אדם עשה לך דבר שאתה רוצה זאת כגובל בנוכלות,חוסר יושרה ועשה לך תרגילים מלוכלכלים. האם מותר לך לכנות אותו נוכל, רמאי, אדם מלוכלך כאשר הדבר אלו הם בכדי קביעת עובדה. או שהדבר עולה בכדי הוצאת שם רע מאחר וגם עם אותו אדם פעל נגדה בצורה כזו, אין זה אומר שהוא פועל ככה בדרך קבע. האם הדבר עולה בכדי הוצאת שם רע גם אני מאמין באמיתות הדברים? האם הדבר נחשב הגזמה.
תשובה: וברכת ד  אדם צריך לומר תמיד את מה שהוא יודע ורק מה שהוא יודע, ללא תוספות וספקולציות. כמו כן תיאור אדם בשם מסויים אין זה ידע אלא ספקולציה הערכה וכדומה. אפשר לומר המעשה הזה שעשה הנ"ל הוא גזל (אם אומנם לידיעתך היה כאן גזל), אבל גזלן כשם כולל זה לא בידיעתך אלא הערכות, וזה לא התירו. כמו כן אפשר לומר במעשה הזה הוא שיקר אבל לא שהוא שקרן קבוע וכדו. בהצלחה בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: נח נח רוקד בספירת העומר: דבר ראשון- וכל הכבוד על מה שאתם עושים! ראיתי נח-נח רוקד באמצע הרחוב לצלילי מוזיקה מרמקולים גדולים,ותהיתי איך זה אפשרי בספירת העומר?
תשובה: לפני התשובה אני חייב לספר סיפור אמיתי: כמה חיילים נמצאים במוצב, לא יצאו כבר ימים רבים, רק עושים פעילות מבצעית כל היום, מגיע שמחת תורה, וגם אז עוסקים בפעילות מבצעית, גם החילונים וגם הדתיים מרגישים שזה  לא כל כך  חג, וודאי שלא שמחת תורה. מגיע מוצאי שמחת תורה, במקומות רבים בארץ חוגגים את ההקפות השניות, וכאן מה עושים, מתכוננים לפעילות מבצעית. והנה פתאום משום מקום מגיעה איזה סאוונה, עם הרמקולים, ומתחילה להרקיד את החברה, לא שוכחים להביא כיפות לבנות לכל הדרוש, ושרים ורוקדים, מצב הרוח של החבר ה עולה פלאים. ונפנה לתשובה: ראשית כמובן, את צריכה לשאול אותו  ) המנהג של אבלות בספירת העומר נובע מכיון שהימים האלו הם ימי דין, והוא מנהג עתיק מזה שנים רבות. אני משער שאותו נח-נח (אם אכן חשב על שאלתך) האמין שעבודת ה  שלו לא תוכל להעשות, אלא אם כן הוא ירקוד באמצע הרחוב, לצלילי מוזיקה רועשת, הוא אולי חש שאנשים רבים מרגישים מה זה בבאסה, אם לא יראו נח-נח רוקד בשיא הכוח לקול צלילי מוזיקה. (אולי כמו בסיפור) וכמובן אם המוזיקה היא בשביל להוציא מבאסה או דכאון, היא מותרת. הרחמן הוא יחזיר לנו את עבודת בית המקדש במהרה בימינו, אמן בהצלחה עקיבא akivamakshivim gmail.com
שאלה: רוצה להוסיף שם: רציתי לשאול שאלה, ברצוני להוסיף שם לשמי רעות עכשיו אני לא יודעת איזה שם אני יכולה להוסיף חשבתי על עתליה או עטרה פה ההתלבטות ועם תוכל לייעץ לי אני אשמח מאוד ב ו, רעות כהן!!!:-)
תשובה: להורים יש רוח הקודש מיוחדת לתת את השם המתאים לילדם, ולכן בדרך כלל לא כדאי לשנות ולהוסיף שמות, אלא רק במקרים נדירים, כמו מחלה קשה או שנתנו שם של רשע או שם של בן לבת ולהיפך. השם רעות הוא שם נפלא, ופירושו חברות, שממלאת בשמחה, כמו שרואים המיוחדת של הנישואין "אשר ברא ששון ושמחה, חתן וכלה, גילה, רינה, דיצה וחדווה, אהבה ואחווה ו ורעות ". בכל אופן אין להשתמש בשם עתליה, כיוון שהוא היה שם של מלכה שלא הלכה בדרכי ה, הכניסה עבודה זרה בירושלים והרגה חפים מפשע רבים מתאוות שלטון.
שאלה: חידוש בגדים בשבת: בזמן ספירת העומר מותר לחדש בגדים בשבת?
תשובה: בימי הספירה מותר לחדש בגדים, כלים, פירות וכל דבר, וודאי בשבת ואפילו בחול, ויש לברך שהחיינו אם מדובר בבגד חשוב שממלא את לובשו שמחה. שבת
שאלה: חידוש בגדים בשבת: בזמן ספירת העומר מותר לחדש בגדים בשבת?
תשובה: וברכת ד  אפשר. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: חגורת בטיחות:, האם צריך לשים חגורת בטיחות ברכב מבחינת הלכה?, ואם כן למה?!
תשובה: ונשמרתם לנפשותיכם.
שאלה: שמירת נגיעה: רציתי לדעת. האם איסור נגיעה חל על גרושים אלמנים הנמצאים בקשר? האם יש הקלות בנושא? אימי גרושה נמצאת בקשר עם בחור (הם בני 40) אלמן אך לאחרונה הם לא שומרים כל כך נגיעה הקשר רציני. מה יש להגיד בנושא? האם צריך לעשות משהו? ואם כן איך זה משתלב עם עיניין כיבוד הורים?
תשובה: איסור נגיעה חל על כל איש ואשה שאינם נשואים או קרובים, ואין שום מקום להקל בנושא. יש מחלוקת בין הפוסקים אם מדובר באיסור דרבנן או באיסור דאורייתא, בכל אופן זהו איסור חמור. אם אתה יכול בעדינות ובכבוד ראוי לגרום לאימך לשמור על ההלכה בזה - ראוי שתעשה כך. הגמרא אומרת שאין לומר להורים "המעשה שאתם עושים מנוגד להלכה", אלא יש לומר בלשון עדינה ועוקפת, כמו "אמא, נראה לי שכתוב בתורה שמעשה פלוני אסור. זה נכון?", או לגלגל שיחה שתגיע לנושא ולגרום שיקראו את ההלכה, באופן שלא ישמע כביקורת ישירה על מעשה ההורים. בנוסף, צריך לדעת ש"כשם שמצווה לומר דבר הנשמע, כך מצווה שלא לומר דבר שאינו נשמע". צריך להסתכל בכובד ראש, האם יש לדברים סיכוי להתקבל אצל השומע, ואם לא - אסור לאומרם. אם אינך יודע איך להעביר את המסר בלי שכבוד ההורים יפגע, יש להמנע מכך, ואתה פטור ממצוות תוכחה. רק אם תוכל להשפיע, וגם לשמור על כבוד הוריך (שבשביל זה צריך חוכמה ובינה גדולה) - מצווה לעשות כן. אם לא, אפשר לנסות להיות בקשר עם דמות רוחנית שיכולה להשפיע, כמו רב, חבר קרוב, שאולי הוא ידע איך להשפיע. בהצלחה!
שאלה: כשרות ושבת: שתי שאלות שאשמח לקבל עליהן מענה: 1. האם מותר להפעיל מבעוד יום את דוד המים החמים שפועל אצלי על שעון שבת כדי שאוכל לשטוף פנים ובכלל להשתמש במים בנוחות בשבת?(כלומר לגרום לדוד לפעול בשבת) לולי כך המים קרים כי אין לי דוד שמש וזה מצער בשבת. 2. איך מכשירים ירקות ירוקים כגון פטרוזיליה, חסה, כרפס,סלרי בצל ירוק והאם יש צורך להכשיר את שאר הירקות?(כלומר שומר מלפפון עגבניה פלפלים לסוגיהם קולרבי סלק, שאני מקלפת בדר"כ או מוציאה את הפגם על הקליפה,שוטפת ואוכלת) אם יש קשר למינהגים אז אני ממוצא תימני המון שבת
תשובה: 1. בשימוש במים מדוד חימום בשבת יש בעיה גדולה של בישול בשבת, ואפילו אם הדוד כבוי, מערכת הדוד פועלת באופן שכאשר פותחים את הברז ומוציאים מים חמים - מיד נכנסים מהצינור מים קרים חדשים לתוך הדוד, מתערבבים עם המים החמים שבו, ובעצם מתבשלים (מכיוון שלדוד יש דין של כלי ראשון, כיוון שהיה בו חימום, וכלי ראשון מבשל אפילו לאחר שהוסר מהאש). בניגוד למלאכות שבת אחרות, כאן אסור בישול על ידי שעון שבת (ואפילו התחיל הבישול מערב שבת, אם לא היה מבושל כל צרכו לפני שבת או לכל הפחות שליש בישול - גם בזה גזרו חכמים), כיוון שחכמים ראו שאנשים נכשלים באיסורי בישול גמורים בשבת. לכן הציעו הפוסקים שתי פתרונות: א. אם המים של הדוד כבר אינם רותחים אלא הפשירו עד לרמה שאם יתערבבו בהם מים הם לא יגיעו לחום של "יד סולדת בו" (כ-45 מעלות) - מותר להשתמש בהם. כל דוד לפי גודלו, ובדוד בינוני אפשר לשער שאם כיבו את הדוד לפני שבת והתקלחו שתי מקלחות או מקלחת ארוכה - המים כבר מספיק פושרים שהם לא יבשלו מים קרים שיכנסו אליהם, וניתן להשתמש בהם. ב. לסגור את הברז של הצינור שמכניס מים קרים לדוד, ואז אין שום בעיה של בישול. גם באופן זה אסור לבשל את המים בשבת ואפילו על ידי שעון שבת, אלא יש להסתפק במים החמים שחוממו מערב שבת, ולכבות את הדוד לפני השבת. אם הפתרונות האלה קשים ליישום, אפשר פשוט למלאות גיגית במים קרים ולהוסיף בה כמות של מים חמים ממיחם השבת, באופן שהמים בגיגית לא יגיעו לחום של "יד סולדת בו". 2. ירקות עלים צריך לקנות מחברות "גוש קטיף", כיוון שאחרת הירקות מוחזקים בנגיעות רבה, וקשה לנקות אותם כהלכה. ירקות גוש קטיף יש להכשיר לפי ההוראות הכתובות על האריזה, כלומר להפריד עלה עלה, להשרות במי סבון מספר דקות ולשטוף תחת הברז. שאר הירקות שציינת מוחזקים כלא נגועים, אלא אם כן רואים חורים או ריקבון, שאז יש לחתוך את החלק הנגוע, כמו שציינת.
שאלה: יחס לגויים.: 1. כיצד ניתן להבין מבחינה מוסרית את האיסור לתת לגוי טיפול רפואי בשבת? (ועוד איסורים כגון אלה). 2. כיצד ניתן להבין מבחינה מוסרית את האיסור לתת לגוי מתנה? אם אני חבר של גוי, והוא אדם טוב וכו למה לא? למה הניכור הזה? וזה לא עוזר לי שמותר אם אני חבר שלו כי אז הוא יחזיר לי אח"כ וזה ר. זה עדיין לא עונה על האקט ההרגשתי מוסרי! אני לא נותן ע"מ לקבל בחזרה! אני נותן כי הוא אדם טוב ומגיע לו!! 3. מה פרטי האיסור לשבח גוי? בבקשה לפרט מתי מותר ומתי אסור. 4. לגבי שבח גוי - מה אעשה שהוא מוצלח? רק על יהודי אפשר לומר שהוא מוצלח? - - שוב, כיצד הדבר יתכן מבחינת המוסר האנושי?. ואשמח להסבר אמיתי ומניח את הדעת.
תשובה: למיטב ידיעתי רוב הפוסקים (האגרות משה, הרב אויערבך) טוענים שהגדרים שציינת בשאלה (אי טיפול רפואי בשבת, נתינת מתנה ואיסור שבח) אינם נוהגים כיום. במקור הם נאמרו כנגד גוים עובדי עבודה זרה שהיה צורך נמרץ להיבדל ולהילחם מולם בכל דרך אפשרית. כיום, שהתרבות האנושית מצויה במקום אחר, המצב שונה (ובנוסף לכך יש גם היתר מצד המושג  משום איבה  היינו שזה יגרור יחס עוין חזרה). חגי
שאלה: כשרות במזנון חלבי שאיננו מהדרין: אני חושב להתארח במלון בעל כשרות רגילה רבנות האם יש אפשרות לאכול את ארוחת הבוקר החלבית אם אני מקפיד על כשרות מהדרין? האם יש דברים שאסור לי לאכול כמו אוכל חם?אם אני מקפיד על כשרות מהדרין? במזנון חלבי מה לגבי הסכום והכוסות אם הם לא טבולים?? מותר לי להשתמש בהם?? ושבת
תשובה: אם אתה מקפיד על מהדרין, תמנע מלאכול את ירקות העלים. שאר האוכל אין בו שינוי אלא אם מדובר על חלב מחו"ל. כשרות רבנות היא כשרה, וודאי הכלים טבולים.
שאלה: צבא: אני כל הזמן מדבר על רצוני להיות בקרבי למרות שאני עוד קטן,אבל מרוב שאני כבר אמרתי את זה וכמה שאני מתלהב מזה אני מפחד ח"ו שיקרה לי משהו בצבא.מה לעשות?
תשובה: אין לחשוש. תזכור שאתה הולך לדבר מצווה, להציל את עם ישראל מיד אויב ולהגן על ארץ ישראל, ו"שלוחי מצווה אינם ניזוקים". בהצלחה!
שאלה: הכשרת גריל גז: הוזמנתי למפגש כלשהו שבאירוע יהיה על האש בגריל גז שככל הנראה בעבר השתמשו בזה לבשר לא כשר. שאלתי היא אם יש דרך להכשיר את המנגל? ניקיון הרשת והדלקת הגז על חום גבוה תספיק? או אם אשים רשת חדשה על הרשת הקיימת זה יהיה טוב?
תשובה: כל גריל גז הוא משהוא אחר, באופן כללי: לסגור ולהבעיר על החום הגבוה ביותר לחצי שעה ולבדוק אחר כך שהרשת נקייה לחלוטין מכל שאריות בשר ואכן הכל נשרף לגמרי. צריך גם להטביל את הרשת אם היא תוצרת חוץ.
שאלה: האם בימינו בשר זה כשר? על אכזריות בלולים: לכבוד הרב, בתור מישי שמנסה להשתייך לציבור הדתי אני לא מצליחה להבין איך יכול להיות שתעשיית בעלי החיים עוברת איסורים כל כך נוראיים וכל כך שפלים ונמכרת בסופרמרקט תחת חתימת הכשרות של הרבנות. אני לא מבינה איך זה יכול להיות שהימינו- עם היחס המזעזע שבעלי החיים "זוכים" לו ( יחס שלא הייתי מאחלת לאף ייצור חי, גם אם הוא התגלמות הרוע ) - ובין הדוגמאות היותר עדינות אפשר למנות ניתוק התרנוגולית מאדמה וכליאתם בכלובים בגודל חצי דף שלא מספיק להן אפילו להסתובב, גדימת המקור כדי שלא יריבו בינהן (הן רבות כי הן דחוסות אחת בתוך השנייה מבלי יכולות לזוז), ההריגת 4 מיליון אפרוחים זכרים שנולדו ל"זן" של מטילות, הריגת מיליוני אפרוחות נקבות שנולדו ל"זן" שמיועד לבשר, דחיפת הורמונים ואנטיביוטיקות לתוך האוכל כמנגנון שהן כבר לא יכולות בלעדיו, ערמומיות של חושך מוחלט למספר ימים ע"מ שייכנסו לפאניקה וישמינו יותר, דחיסת הורוני גדילה כדי שיגדלו ויגיעו לגיל בגרות תוך חצי מהזמן הנצרך לפי חוקי הטבע- וכו. וכו. וכו. (היריעה קצרה מלהכיל את העוולות הרבות. ואלו רק התרנגולים שמוזכרים) איפה מצוות צער בעלי חיים נכנסת למשוואה? איפה הקו המוסרי של שילוח הקו ולא תאכל גדי בחלב אמו? מדוע אנחנו מקלים על עצמנו ונותנים תעודת כשרות לנושא שטני כל כך ובעצם מכשירים את הזוועות שקורות בלולים שהפכו לאטומים? האם אין הם פרי האלוהות? בלא מגיע להן זכויות של קירבה לאדמה, לראות אור שמש, לחיות בלהקות כפי שטבען מכתיב להן, לפרוס כנף, ללכת וכיוצא בזה.? אני כותבת מכאב. אשמח לתשובה שמגיעה מהלב ולא תשובה שמצטטת פסוקים שמנותקים מההוויה של העיגן הטכנולוגי של שנות ה2000. סיון
תשובה: אינני יודע מה זה שנות האלפיים. אנו חיים בשנת התשע"ג, וכל עולמנו נובע מהתורה ותרבותה ולא ממקומות אחרים ותאריכים אחרים וערכים אחרים. הבהמות נוצרו לשתי מטרות נשגבות- לשרת את האדם ולהופיע בעצם קיומן את הרצון האלוקי בעולם בנפש הבהמית. התורה היא מכוננת המוסר שלנו, והיא התירה לאדם לשחוט את הבהמות לאכילה, ובכלל זה גם להכאיב להן כשאין ברירה לצורך האדם. והמעלה של קיומן נדחית מפני המעלה שבסיוע לאדם. ואמנם אסרו החת"ס ואחרים להנות מעצם העינוי לחיה (וקדם להם הרמ"א) וכבר התורה עצמה הזהירה על צער בעלי חיים בדין חמור שונאך רובץ, אולם בשחיטה לשם צורך ולא לשם העינוי עצמו- מותר. לכן המוסר האלוקי הוא כך- מותר להפרות בעלי חיים בקצב גבוה, לתת להם אוכל רב יותר מהטבעי להם, להחשיך את הלול וכד, לצורך ריבוי המאכל לאדם. אולם אסור לעשות להם כאב וצער ללא צורך, ויש להשתדל ככל הניתן להמעיט את כאבם גם כשהתהליך עצמו מותר. ראוי להמנע מלהניחם בכלוב קטן מאד, אלא יש להעבירם לכלוב גדול, שכן אין בזה נפקא מינה לצורך האדם אלא התאכזרות בעלמא. בנוסף יש לדעת שלא כל מה שנראה לנו ככואב הוא אכן כואב לחיות, יש להן עולם משלהן ואינן מודעות לחלק מהמציאות סביבן. לא ברור שהחשכת כלוב מצערת אותם. כמו כן, יש להזהר מאד מלשבש את הדירוג המוסרי כך שנרחם על חיות אך לא נעמוד בעדינות הזו כלפי המוסר האנושי השונה כגון היחס לדעות אחרות או העדינות כלפי הילדים וכד. כשהאדם יתעלה למדריגה עליונה של צמחונות (-זו היתה דעת הרב קוק, אך אחרים חלקו עליו), אזי הבהמות כבר לא ישחטו לאכילה, וכל מטרתן יהיה עצם קיומן כהופעת הרצון האלוקי בנפש בהמית.
שאלה: שבת חתן אצל אשכנזים: כבוד הרב אחי מתחתן בעוד כחודש עם בחורה מעדות המזרח. ידוע כי אצל האשכנזים נהוג לציין את השבת חתן בשבת שלפני החתונה עם זאת, בשל בחירתה של משפחתה לציין את טקס המקווה באותה השבת, ביקשו הם לדחות את השבת חתן לשבת שאחרי החתונה. שאלתי היא האם זה קביל לציין את השבת חתן כשבוע אחרי, למרות מה שמקובל אצלנו, האשכנזים? אודה לך באם תבהיר לי יותר את הדעות בנושא ואת הקבילות של העניין.
תשובה: שבת חתן לא חייבת להיות בנוכחות משפחת הכלה. זו השבת שבה המשפחה והקהילה של החתן נפרדים מהחתן לקראת יציאתו לביתו החדש. בשבת שאחרי החתונה תקיימו ארוע עם משפחות החתן והכלה - הדבר מתאים מאוד מפני שבשבת זו (שבת שבע ברכות) נמצאים החתן והכלה יחד עם כולם. עיין דברים דומים בתשובה
שאלה: בעיות רוחניות בבית: כבוד הרב אני גרתי יחד עם חבר שאיתו שכרנו דירה בפ"ת. בחודש ינואר השנה אותו חבר נדרס ע"י אוטובוס, כאשר נמצא שנהג האוטובוס היה אשם! מאז אני גרתי לבד בדירת שני החדרים. בערך חודשיים לאחר האירוע הטרגי החלו להתרחש דברים מעט מוזרים באותו החדר בו גר חברי. פעם אני שומע צעדים, פעם אני שומע קולות, לפעמים כשניכנסתי לחדר נתקפתי חרדה פתאומית ומהתי לצאת החוצה ופעם כאשר חזרתי מהעבודה, גיליתי כי דברים זזו ממקומם. יש לציין כי לאחר המוות לא עשיתי שום דבר בנידון מבחינה רוחנית (טיהור ניקיון וכד.). כמו כן חשוב לציין שיש לי מזוזה על הדלת אבל לא בדקו אותה למעלה משנתיים וחצי. בקרוב צריכים להגיע אלי אורחים מחו"ל ואני לא רוצה שמשהו יקרה להם. אנא עזרו לי, מראש דני
תשובה: אין לך מה לחשוש. הדברים שציינת הם כנראה דמיונות הנובעים מחרדה אישית שלך שאולי, אם הדברים ממשיכים, יש להיעזר בגורם מקצועי. חשוב בלי קשר לבדוק מזוזות וליצור שינוי מוסרי בחיים אולם לא לפתח תלות וחרדה, ו"תמים תהיה עם ה  אלוהיך". בהצלחה חגי
שאלה: צדקה: ב"ה בשיעור חינוך המורה שלי העלתה את הדילמה על האם להביא צדקה לקבצן, שיתכן שהוא לוקח זאת לשימוש בסמים. הרי אנו עוזרים לו בפשעו. ואז, המורה הוסיפה שדעת ההלכה היא שכשרואים עני צריך להביא לו סכום כסף מועט לצדקה כדי שלא נהיה אכזרים. שאלותיי הן (אין לי הזמדנות לשאול את המורה ואני גם חושבת שזו שאלת רב): 1. הרי אם אביא סכום פעוט- של 20 אגורות, עדיין אני עוזרת לו בפשעו. 2. האם כל הזמן אני צריכה להביא סכום פעוט? הרי אם אני לומדת בירושלים וכל יום עוברת במקום שיש שם קבצנים, אם כל יום אביא לכולם (אפילו רק לאחד), אזי בסוף אהיה ענייה בעצמי.?
תשובה: וברכת ד  1. מכיוון שהוא פושט יד, יתכן שישתמש בכך למאכל ואינך יודע אם יקח לדברים אסורים, ולכן כדי להנחיל בלבנו את מדת הנדיבות, עדיף לתת מעט ולא לקפוץ את ידינו. 2. ברור שבמקום שיש לך בעיות פרנסה איננו מחוייב לההפך להיות עני בגלל צדקה. ח דרשו שפרנסת אדם קודם לפרנסת חברו. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: חלומות טורדי מנוחה: שבוע טוב! אני יודעת שנשאלו כבר המון שאלות בנושא, קראתי קצת תשובות אבל לא מצאתי תשובה שסיפקה אותי. בזמן האחרון הרבה מהחלומות שלי, בעיקר בשבתות בלילה צהריים, מאוד מוחשיים ועוסקים בכל מני אסונות גדולים שקורים- ישראל מופצצת ח"ו, גל צונאמי, אנשים שמתים ל"ע וכו. החלומות כ"כ מוחשיים שלפעמים אני מתעוררת מותשת יותר ממה שהייתי כשהלכתי לישון. אני מברכת בכוונה גדולה ברכת המפיל, לפעמים אפילו כמה פעמים עד שאני נרדמת, אבל זה לא עוזר. מה אפשר לעשות?
תשובה: כיום אנו לא מתחשבים בחלומות (למעט מקרים מיוחדים כמו חלומות של גדולי ישראל וכו ) אלא מחליטים החלטות מתוך שיקול דעת ותורה. אני מניח שהחלומות הללו נובעים מחרדה כלשהי שאת מצויה בה והייתי ממליץ לך לבדוק זאת על ידי גורם מקצועי. ובעיקר להוסיף אמונה וביטחון בקב"ה על ידי לימוד תורה ותפילה בהצלחה חגי
שאלה: פסוק להזמנה: לרב, אנחנו מחפשים פסוק מתאים לבר מצווה של בנינו דוד, שתתקיים בפרשת כי תצא, חשבנו על איזשהו מוטיב עם דוד המלך, שבוע טוב, ירון
תשובה: - מזל טוב הפסוק הנפלא- "מזמור לדוד ה  רועי לא אחסר" מבטא בעיני את תמצית האמונה, מחד דוד נושא מזמור אף אל מול הקשיים איתם הוא מתמודד, מאידך הוא מקבל את הקב"ה כרועה שלו שממלא את כל מחסורו, יש כאן שילוב בין שמחת האדם לפעולת האל. והרבה מזל טוב הרב אביע"ד סנדרס